en en cy cy cy cy es cy de jbo cy ku cy cy cy de en fr hbs_lat tr en fr hbs_lat tr en en es cy cy cy cy cy cy cy cy cy cy cy cy cy en cy cy en cy cy cy cy cy en es cy cy cy cy cy cy cy cy cy cy en kw cy cy en cy en
Bwydo’ch babi ar y fron | Every Child
Cyn bod eich babi’n cael ei eni
Osgowch fagu gormod o bwysau pan fyddwch yn feichiog
Pan fydd eich babi’n cael ei eni
Arhoswch chwe mis cyn diddyfnu
Helpwch eich babi i dyfu’n gyson
Chwaraewch yn yr awyr agored
Rhowch ffrwythau a llysiau i’ch plant bob dydd
Sicrhewch fod eich plentyn yn cael digon o gwsg
Cadwch at yfed dŵr a llaeth
A  A  A  A
Bwydo’ch babi ar y fron
Mae babanod sy’n cael eu bwydo ar y fron yn fwy tebygol o gynnal pwysau iach erbyn iddynt ddechrau yn yr ysgol. Maent yn llai tebygol o ddioddef pwysedd gwaed uchel a chlefyd y galon pan fyddant yn hŷn.
Ceisiwch roi dim ond llaeth y fron i’ch babi hyd nes y bydd tua chwe mis oed. Parhewch i fwydo ar y fron wrth ichi gyflwyno bwydydd solet. Parhewch i fwydo ar y fron cyhyd ag y byddwch chi a’ch babi eisiau, ac o leiaf tan ben-blwydd eich babi yn un oed.
Mae bwydo ar y fron yn dda i chi hefyd
Byddwch yn defnyddio hyd at 500 o galorïau y dydd drwy fwydo ar y fron. Mae hynny yr un peth ag awr ar y felin draed, a gallai eich helpu i golli’r pwysau a fagwyd yn ystod beichiogrwydd. Bydd bwydo ar y fron yn eich helpu i feithrin perthynas â’ch babi hefyd. Hefyd, byddwch mewn llai o berygl o ganser yr ofari, canser y fron ac osteoporosis.
Rwy'n barod i fwydo ar y fron. DWI DDIM YN SIŵR AM SUT RWY’N TEIMLO YNGLŷN â bWYDO AR Y FRON.
Rwy'n barod i fwydo ar y fron. Beth ddylwn i ei wneud?
Pa un o’r datganiadau hyn sy’n disgrifio orau sut rydych yn teimlo?
Dw i’n mynd i fwydo ar y fron yn bendant. Dyma’r ffordd fwyaf naturiol o fwydo babi.
Mae hynny’n newyddion gwych. Bydd llaeth y fron yn rhoi i’ch babi yr holl faethynnau y mae eu hangen arno. Gall eich llaeth ei ddiogelu rhag clefydau fel heintiau yn y glust, heintiau ar y frest ac anhwylder ar y stumog. Gall y diogelwch hwn bara am flynyddoedd lawer a’r hwyaf rydych yn bwydo ar y fron y mwyaf fydd y manteision iechyd. Bydd yn ei helpu i dyfu’n gyson hefyd. Wrth i’ch babi dyfu a newid, mae’ch llaeth yn newid – rhywbeth na all yr un fformiwla ei wneud.
Gwnewch bwydo ar y fron yn rhan o’ch cynllun geni
Os ydych yn feichiog, efallai y byddwch wedi’ch cynghori i lunio cynllun geni. Gwnewch bwydo ar y fron yn rhan ohono. Siaradwch â’ch bydwraig am drefnu cael cyffyrddiad croen i groen cyn gynted â phosibl ar ôl i’ch babi gael ei eni. Ceisiwch fwydo o fewn awr gyntaf bywyd eich babi.
Bwytwch yn dda a gofalwch amdanoch eich hun
Does dim angen i chi fwyta pethau arbennig er mwyn bwydo ar y fron. Ond mae angen i chi fwyta deiet iach a chytbwys ac osgoi smygu ac alcohol. Bydd angen i chi yfed digon o ddŵr hefyd. Beth bynnag rydych chi’n ei fwyta neu’n ei yfed, bydd eich babi yn cael yr un peth. Dysgwch ragor
Mae bwydo ar y fron yn dda i chi hefyd
Byddwch yn defnyddio hyd at 500 o galorïau y dydd drwy fwydo ar y fron. Mae hynny yr un peth ag awr ar y felin draed, a gallai eich helpu i golli’r pwysau a fagwyd yn ystod beichiogrwydd. Bydd bwydo ar y fron yn eich helpu i feithrin perthynas â’ch babi hefyd. Hefyd, byddwch mewn llai o berygl o ganser yr ofari, canser y fron ac osteoporosis.
Siaradwch â’ch bydwraig neu’ch ymwelydd iechyd
Mae rhai mamau’n gallu bwydo ar y fron yn hawdd ar unwaith. I eraill mae’n cymryd ychydig mwy o amser ac ymarfer. Mae hyn yn arferol. Os oes angen cefnogaeth arnoch wrth fwydo ar y fron, gofynnwch i’ch bydwraig neu’ch ymwelydd iechyd. Hefyd, cewch lawer o wybodaeth ddefnyddiol am hyn yn y llyfr Naw Mis a Mwy.
Grwpiau Cefnogi Bwydo ar y Fron
Ceir grwpiau cefnogi bwydo ar y fron ar draws Cymru. Maent yn ffynhonnell wybodaeth ac anogaeth ardderchog i famau sy’n bwydo ar y fron neu fenywod beichiog. Gofynnwch i’ch bydwraig neu’ch ymwelydd iechyd am grwpiau yn eich ardal chi.
Naw Mis a Mwy
Sut i fwydo ar y fron
Ddim yn siŵr am fwydo ar y fron?
Pa un o’r datganiadau hyn sy’n disgrifio orau sut rydych yn teimlo?
Dw i’n weddol siŵr fy mod i eisiau bwydo ar y fron, ond dw i’n poeni ychydig am y straeon mae pobl wedi’u dweud wrthyf. Mae’n swnio’n anodd. Dw i’n poeni efallai na fyddaf yn gallu ei wneud.
Mae bron pob menyw’n gallu bwydo ar y fron yn gorfforol. Does dim ots beth yw siâp na maint eich tethau, bydd eich babi yn dod o hyd i’r ffordd orau o glymu ei hun. Mae bwydo ar y fron yn sgil y byddwch chi a’ch babi yn dysgu gyda’ch gilydd. Mae angen ychydig o ymarfer i’w meistroli, ac weithiau ychydig o help allanol. Mae llawer o gefnogaeth ar gael. Eich bydwraig, eich ymwelydd iechyd a mamau eraill mewn grwpiau cefnogi bwydo ar y fron. Gall unrhyw un o’r rhain eich gwylio’n bwydo, eich helpu i ganfod y broblem, a helpu i’w datrys. Does dim rhaid i chi frwydro ar eich pen eich hun.
Mae bwydo ar y fron yn rhoi’r dechrau gorau mewn bywyd i’ch babi ac yn eich helpu i feithrin perthynas â’ch babi. Nid oes angen i’ch partner deimlo ei fod wedi’i adael allan ychwaith. Yn y dyddiau cynnar iawn, chi a’ch llaeth fydd canol byd eich babi – ac mae hyn yn arferol. Ond nid yw hynny’n atal eich partner rhag cymryd rhan. Anogwch ef i newid cewynnau, rhoi bath i’r babi, neu gludo’r babi o le i le mewn gwregys. Anogwch ef i siarad, canu a chwarae gyda’r babi hefyd. Pan fydd yn gofalu amdanoch chi a’r babi mewn ffyrdd eraill, byddant yn datblygu perthynas sydd yr un mor ddwys.
Dw i ddim eisiau bwydo ar y fron.
A oes unrhyw beth a allai newid sut rydych yn teimlo?
Ydych chi’n teimlo’n hunanymwybodol neu’n poeni y bydd yn brifo? Efallai y byddai siarad â mamau eraill sy’n bwydo ar y fron yn helpu.
Bydd llaeth y fron yn rhoi i’ch babi yr holl faethynnau y maent eu hangen. Gall eich llaeth ei ddiogelu rhag clefydau fel heintiau yn y glust, heintiau ar y frest ac anhwylder ar y stumog. Gall y diogelwch hwn bara am flynyddoedd lawer a’r hirach rydych yn bwydo ar y fron y mwyaf fydd y manteision iechyd. Bydd yn ei helpu i dyfu’n gyson hefyd. Wrth i’ch babi dyfu a newid, mae’ch llaeth yn newid – rhywbeth na all yr un fformiwla ei wneud.
Cam Blaenorol Cam Nesaf
Oes gennych unrhyw adborth?
© 2018 Iechyd Cyhoeddus Cymru
We use basic third party cookies to ensure that we give you the best experience on our website.OkDisable CookiesView Privacy Policy